2020. gada 1. decembrī Rīkojums Nr. 716

Rīgā (prot. Nr. 75 22. §)

**Par civilo ekspertu dalības laika pagarināšanu Eiropas Drošības un sadarbības organizācijas Speciālajā novērošanas misijā Ukrainā**

1. Pamatojoties uz Starptautiskās palīdzības likuma 12. panta otro daļu, atbalstīt civilo ekspertu Reiņa Janevica (personas kods (ierobežotas pieejamības informācija)) un Pāvela Trifanova (personas kods (ierobežotas pieejamības informācija)) dalības laika pagarināšanu Eiropas Drošības un sadarbības organizācijas Speciālajā novērošanas misijā Ukrainā (turpmāk – starptautiskā misija).

2. Saskaņā ar Ministru kabineta 2020. gada 22. septembra noteikumu Nr. 598 "Kārtība, kādā civilo ekspertu nosūta dalībai starptautiskajā misijā vai operācijā" (turpmāk – noteikumi) 11. punktu noteikt, ka:

2.1. civilā eksperta R. Janevica dalības laiku starptautiskajā misijā pagarina līdz 2021. gada 9. decembrim;

2.2. civilā eksperta P. Trifanova dalības laiku starptautiskajā misijā pagarina līdz 2021. gada 30. novembrim.

3. Pamatojoties uz noteikumu 7.4. apakšpunktu, noteikt civilajiem ekspertiem koeficientu 1,5 piemaksas aprēķināšanai par dalību starptautiskajā misijā.

4. Paredzēt, ka saskaņā ar noteikumu 17. un 18. punktu:

4.1. civilajam ekspertam R. Janevicam tiek izmaksāts atalgojums (minimālās mēneša darba algas apmērā) – 2020. gadā 280 *euro* un 2021. gadā 5 667 *euro* un piemaksa – 2020. gadā 1 755 *euro* un 2021. gadā 27 913 *euro*. Ārlietu ministrijai veikt valsts sociālās apdrošināšanas iemaksas – 2020. gadā 491 *euro* un 2021. gadā 7 922 *euro* apmērā;

4.2. civilajam ekspertam P. Trifanovam tiek izmaksāts atalgojums (minimālās mēneša darba algas apmērā) – 2020. gadā 430 *euro* un 2021. gadā 5 500 *euro* un piemaksa – 2020. gadā 2 473 *euro* un 2021. gadā 27 195 *euro*. Ārlietu ministrijai veikt valsts sociālās apdrošināšanas iemaksas – 2020. gadā 700 *euro* un 2021. gadā 7 713 *euro* apmērā.

5. Ņemot vērā starptautiskās misijas finansēšanas noteikumus, paredzēt, ka saskaņā ar noteikumu 19.2. apakšpunktu civilajiem ekspertiem sedz veselības apdrošināšanas izdevumus, nepārsniedzot 129 *euro* mēnesī:

5.1. civilajam ekspertam R. Janevicam – 2020. gadā 92 *euro*, 2021. gadā 1 452 *euro*;

5.2. civilajam ekspertam P. Trifanovam – 2020. gadā 129 *euro*, 2021. gadā 1 415 *euro*.

6. Finanšu ministrijai no valsts budžeta programmas 02.00.00 "Līdzekļi neparedzētiem gadījumiem" piešķirt Ārlietu ministrijai finansējumu 6 350 *euro* apmērā šā rīkojuma 4. un 5. punktā minēto izdevumu segšanai.

7. Ārlietu ministrijai sagatavot un iesniegt Ministru kabinetā rīkojuma projektu par līdzekļu piešķiršanu 2021. gadā no valsts budžeta programmas 02.00.00 "Līdzekļi neparedzētiem gadījumiem" 84 777 *euro* apmērā civilo ekspertu R. Janevica un P. Trifanova darbības nodrošināšanai no 2021. gada 1. janvāra.

Ministru prezidents A. K. Kariņš

Ārlietu ministrs E. Rinkēvičs